b"\n_START_ARTICLE_\nEsteve Bathory I\n_START_SECTION_\nBiografia\n_START_PARAGRAPH_\nEl seu pare mor\xc3\xad el 17 de mar\xc3\xa7 de 1534, alguns mesos despr\xc3\xa9s del seu naixement, pel qual l'arquebisbe, Esztergom, _NEWLINE_Pau V\xc3\xa1rdai s'ocup\xc3\xa0 de la seva educaci\xc3\xb3, i despr\xc3\xa9s en la d\xc3\xa8cada de 1540 Esteve fou a parar a la cort de Ferran I d'Habsburg. Esteve reb\xc3\xa9 una profunda educaci\xc3\xb3 humanista, malgrat que mai estudi\xc3\xa0 en la universitat de P\xc3\xa0dua, la m\xc3\xa9s reconeguda de la seva \xc3\xa8poca. A aquesta universitat i assistia el nebot d'esteve, el pare del futur Pr\xc3\xadncep transilv\xc3\xa0 Gabriel Bathory,_NEWLINE_Com a pr\xc3\xadncep de Transsilv\xc3\xa0nia succe\xc3\xad a Joan Segimon Szapolyai 1571 i a Enric de Valois, com a rei de Pol\xc3\xb2nia 1576, despr\xc3\xa9s de fugir aquell pr\xc3\xadncep de Vars\xc3\xb2via. Part de la noblesa polonesa l'eleg\xc3\xad com a rei, imposant-li el casament amb Anna Jagell\xc3\xb3n, germana de Segimon August. Marx\xc3\xa0 a Crac\xc3\xb2via sense p\xc3\xa8rdua de temps, i abans de l'arribada de Maximili\xc3\xa0 I se celebr\xc3\xa0 el matrimoni, aconseguint que els mateixos partidaris del seu rival el reconeguessin com a sobir\xc3\xa0. Aclamat en la Litu\xc3\xa0nia i reconegut per Pr\xc3\xbassia, nom\xc3\xa9s la ciutat de Danzig li neg\xc3\xa0 l'obedi\xc3\xa8ncia, per\xc3\xb2 aquesta rebel\xc2\xb7lia fou de curta durada, sotmetent aquesta ciutat rebel a la seva autoritat 1577.\n_START_SECTION_\nRegnat brillant\n_START_PARAGRAPH_\nAquest regnat fou un dels m\xc3\xa9s brillants que registra la hist\xc3\xb2ria de Pol\xc3\xb2nia. Amb l'ajuda de Johann Zamo\xc3\xafski, casat amb la seva neboda Griselda, reorganitz\xc3\xa0 l'ex\xc3\xa8rcit, creant la cavalleria polonesa per contindre les ambicions del Tsar Ivan V de R\xc3\xbassia, el terrible, que amena\xc3\xa7ava les seves fronteres i que ja havia enva\xc3\xaft part de la Liv\xc3\xb2nia. Al front de dos cossos d'ex\xc3\xa8rcit perfectament armats i equipats i convenientment dotats d'artilleria, que assolien a uns 80.000 homes, penetr\xc3\xa0 a R\xc3\xbassia, i despr\xc3\xa9s d'apoderar-se de P\xc3\xb3lotsk 1579 i de Vielije, Usviata i Vielki-Luki, arrib\xc3\xa0 davant els murs de Pskov 1581. El tsar sol\xc2\xb7licit\xc3\xa0 el concurs del papa Gregori XIII per assolir la pau, que negoci\xc3\xa0 el jesu\xc3\xafta Antonio Possevino (1534-1611), i Bathory sign\xc3\xa0, assegurant-se l'annexi\xc3\xb3 de P\xc3\xb3lotsk, i Vielije, i quasi tota la Liv\xc3\xb2nia._NEWLINE_Poc temps despr\xc3\xa9s va haver de reprimir la sublevaci\xc3\xb3 d'alguns nobles, capitanejada per Zbigniew Zborowski, al que va v\xc3\xa8ncer i men\xc3\xa0 decapitar 1584. Entaulades negociacions amb Sixte V i Felip II d'Espanya per annexionar-se Moscovia. El 12 de desembre de 1586 mor\xc3\xad sobtadament en la ciutat litu\xc3\xa0na de Grodn\xc3\xb3._NEWLINE_Dat que no va tenir fills barons que heretessin el seu tron, el dret pass\xc3\xa0 directament al nebot de la seva esposa, el rei Segimon III Vasa de Su\xc3\xa8cia. Esteve Bathory fou soterrat en la cripta de la catedral de Wawel a Crac\xc3\xb2via.\n_START_SECTION_\nAn\xc3\xa0lisi d'Esteve Bathory\n_START_PARAGRAPH_\nEl seu regnat \xc3\xa9s considerat com el segle d'or de la literatura polonesa, perqu\xc3\xa8 l'il\xc2\xb7lustraren homes com Maciej Stryjkowski (1547-1593) i Barlomiej Paprocki (1543-1614), el literat Lukassz Gornicki (1527-1603) i el publicista Jakub Wujek (1541-1597, primer traductor de la B\xc3\xadblia al polon\xc3\xa8s. Reform\xc3\xa0 l'administraci\xc3\xb3 de just\xc3\xadcia, creant dos tribunals de primera inst\xc3\xa0ncia; regularitz\xc3\xa0 la hisenda i fund\xc3\xa0 l'escola superior de V\xc3\xadlnius, que confi\xc3\xa0 als jesu\xc3\xaftes, orde a la qual afavor\xc3\xad des que, per pujar al tron, abra\xc3\xa7\xc3\xa0 el catolicisme._NEWLINE_El 1886 les prov\xc3\xadncies poloneses, austr\xc3\xadaques i alemanyes, celebraren per primera vegada el tres-cents aniversari secular de la seva mort._NEWLINE_Pels polonesos resta considerat com un dels reis m\xc3\xa9s importants, malgrat que fins al final de la seva vida, Bathory es va mantenir cultural-ment identificat com a hongar\xc3\xa8s. Molts dels seg\xc3\xbcents pr\xc3\xadnceps transilvans continuaren amb la seva postura amb el qual intentaren reunificar el regne hongar\xc3\xa8s partint de de Transsilv\xc3\xa0nia contra els Habsburg._NEWLINE_Esteve era oncle de la famosa comtessa Elisabet Bathory (filla de la seva germana Anna)_NEWLINE_de la qual sorgiren nombroses llegendes sagnants."